stanford-oval/wikipedia huggingface dataset:
Hobitit (televisiosarja)
Jaksot > 9. Vapautus

Lukitarin tainnuttama Frodo herää ja yhdessä Samin kanssa hän jatkaa matkaa Tuomiovuorelle. Vuorella Frodo julistaa Sormuksen omakseen, mutta Klonkku puraisee sen hänen sormestaan ja putoaa Tuomiovuoreen. Sam ja Frodo heräävät Gondorista. Siellä he tapaavat Gandalfin sekä Pippinin ja Merrin ja saavat kuulla, että Konkarista on tullut Gondorin kuningas. Levättyään hobitit lähtevät kotiin päin yhdessä Gandalfin kanssa. Briin jälkeen Gandalf jättää heidät eikä Kontukaan ole entisellään. Konnun puhdistuksen jälkeen Frodo jättää Keski-Maan ja Sam päättää tarinansa.
Aiheesta muualla

Hobitit Internet Movie Databasessa (englanniksi)
Hobitit Elonet.
Hobitit Kontuwikissä
Junior’s Eyes

Junior’s Eyes oli brittiläinen rockyhtye. Se julkaisi vuonna 1969 ainoan albuminsa Battersea Power Station. Yhtye hajosi vuoden 1970 alussa.
Junior’s Eyes toimi 1960-luvun lopulla myös David Bowien taustayhtyeenä. Yhtyeen soolokitaristi ja lauluntekijä Mick Wayne soitti Bowien vuonna 1969 julkaistulla singlellä ”Space Oddity” ja muutamissa muissa kappaleissa. Waynea lukuun ottamatta yhtyeen kokoonpano vaihteli suuresti.
Albumit

Battersea Power Station (1969)
Julia Beljajeva

Julia Beljajeva vuonna 2013.
Julia Beljajeva (s. 21. kesäkuuta 1992) on virolainen kalpamiekkailija ja olympiavoittaja.
Beljajeva edusti Viroa Rion kesäolympialaisissa 2016, joissa hän osallistui naisten yksilökilpailuun sekä naisten joukkuekilpailuun. Hän sijoittui kalvan yksilökilpailussa sijalle 29. Tokion olympialaisissa 2020 Beljajeva oli mukana Viron joukkuessa, joka voitti kultaa kalvan joukkuekilpailussa.
Jugoslavian käsipallomaajoukkue

Jugoslavian käsipallomaajoukkue edusti Jugoslaviaa miesten käsipallokilpailuissa. Se voitti olympiakultaa kahdesti vuosina 1972 ja 1984 sekä kertaalleen MM-kultaa vuonna 1986.
Ensimmäisen kerran Jugoslavia oli mukana olympialaisten käsipallossa vuonna 1972. Se voitti alkulohkonsa kaikki kolme ottelua, kuten myös jatkolohkonsa kaikki kolme ottelua. Loppuottelussa Jugoslavia voitti Tšekkoslovakia‎n 21–16. Neljä vuotta myöhemmin Montréalin olympialaisissa Jugoslavia voitti alkulohkossaan neljä ottelua ja hävisi Länsi-Saksalle. Jäätyään alkulohkossaan kolmanneksi, Jugoslavia pelasi viidennestä sijasta Unkaria vastaan. Jugoslavia voitti ottelun 21–19. Moskovan olympialaisissa 1980 Jugoslavia voitti alkulohkossaan neljä ottelua ja hävisi Neuvostoliitolle. Sijoitusottelun viidennestä sijasta Jugoslavia hävisi Espanjalle 24–23. Los Angelesin olympialaisissa Jugoslavia voitti alkulohkossaan neljä ottelua ja pelasi tasan Islannin kanssa. Tämä riitti alkulohkon voittoon, jonka ansiosta Jugoslavia pääsi loppuotteluun Länsi-Saksaa vastaan. Jugoslavia voitti ottelun 18–17. Soulin olympialaiset 1988 oli viimeiset olympialaiset, joihin Jugoslavia osallistui. Alkulohkossaan Jugoslavia voitti Yhdysvallat, Algerian ja Ruotsin, pelasi tasan Islannin kanssa ja hävisi Neuvostoliitolle. Jäätyään toiseksi alkulohkossaan, pääsi se pronssiotteluun, jossa voitti Unkarin 27–23.
Juggling 9 or Dropping 10

| Juggling 9 or Dropping 10 Enchant |
| --- | --- | --- |

Studioalbumin tiedot
 Äänitetty : 1. maaliskuuta – 18. toukokuuta 2000
 Julkaistu: 3. lokakuuta 2000
 Tuottaja(t): Douglas Ott
 Tyylilaji: progressiivinen rock
 Levy-yhtiö: InsideOut Music
Enchantin muut julkaisut
| Break 1998 | Juggling 9 or Dropping 10 2000 | Blink of an Eye 2002 |
Juggling 9 or Dropping 10 on yhdysvaltalaisen progressiivisen rockyhtyeen Enchantin viides studioalbumi. Enchantilla ei ollut albumin äänityshetkellä kosketinsoittajaa, joten kitaristi Douglas Ott ja rumpali Paul Craddick  soittivat kosketinsoittimien osuudet.
Kappaleet

Paint The Picture – 7.03
Rough Draft – 6.14
What to Say – 4.20
Bite My Tongue – 5.41
Colors Fade – 5.25
Juggling Knives – 5.02
Black Eyes & Broken Glass – 4.33
Elyse – 5.47
Shell of a Man – 6.01
Broken Wave – 5.22
Traces – 7.19
Know That – 1.27
Kokoonpano

Ted Leonard – laulu
Douglas Ott – kitara, kosketinsoittimet
Paul Craddick – rummut, kosketinsoittimet
Ed Platt – basso
Jussi Mikkonen

Juho Einari (Jussi) Mikkonen (4. huhtikuuta 1902 Pielisjärvi – 31. toukokuuta 1995) oli suomalainen osuustoiminnan piirissä elämäntyönsä tehnyt yritysjohtaja, joka sai teollisuusneuvoksen arvonimen.
Mikkosen vanhemmat olivat maanviljelijä Heikki Juho Mikkonen ja Kirsti Tolvanen ja puoliso vuodesta 1928 Sonne Solveig Lindström. Osuustoiminnan pariin Mikkonen tuli jo 17-vuotiaana, ryhtyessään myymälänhoitajaksi Pielisjärven Osuusliikkeeseen. Hän suoritti 1920–1922 Suomen Osuuskauppakoulun kurssin ja oli Jukolan Osuuskaupan osastonhoitaja Nurmeksessa 1922–1923. Tämän jälkeen Mikkonen toimi Kotkassa Osuusliike Liiton apulaisjohtajana ja vuodesta 1924 SOK:n palveluksessa luottotarkastajana.
Turun Osuuskaupan johtajaksi Mikkonen siirtyi vuonna 1929 ja hänestä tuli sen pitkäaikainen johtaja, aina vuoteen 1950 asti. Osuuskauppa kasvoi voimakkaasti ja laajensi toimialuettaan Mikkosen johdolla. Vuonna 1950 Mikkonen siirtyi takaisin SOK:lle, kun hänestä tuli Vaajakosken tehtaiden isännöitsijä. Myös siellä hän osallistui toiminnan merkittävään kasvuun ja kehittämiseen lähes kahdenkymmenen vuoden ajan. Tehtävästään Mikkonen luopui vuonna 1969, täyttäessään 67 vuotta. Teollisuusneuvoksen arvonimen hän sai vuonna 1959. Mikkonen oli Turussa ollessaan Turun kaupunginvaltuuston ja kaupunginhallituksen jäsen 1948–1950.
Janez Janša

| Janez Janša |
| --- | --- |
 Janša EPP:n huippukokouksessa Helsingissä 2018
Slovenian pääministeri
 13.3.2020–1.6.2022  
Presidentti:  Borut Pahor
Edeltäjä:  Marjan Šarec
Seuraaja:  Robert Golob
 10.2.2012–20.3.2013  
Presidentti:  Danilo Türk Borut Pahor
Edeltäjä:  Borut Pahor
Seuraaja:  Alenka Bratušek
 3.12.2004–21.11.2008  
Presidentti:  Janez Drnovšek Danilo Türk
Edeltäjä:  Anton Rop
Seuraaja:  Borut Pahor
Henkilötiedot
Syntynyt: 17. syyskuuta 1958 (ikä 66) Grosuplje, Slovenia
Tiedot
Puolue:  Slovenian demokraattinen puolue
Aiheesta muualla
www.sds.si/o-stranki/predsednik-janez-jansa
Janez Janša (s. 17. syyskuuta 1958) on slovenialainen poliitikko, joka on toiminut maansa pääministerinä 2020–2022, ja aiemmin vuosina 2004–2008 ja 2012–2013. Janša on johtanut Slovenian demokraattista puoluetta vuodesta 1993. Vuosina 1990–1994 Janša oli puolustusministerinä muun muassa lyhyen Slovenian sodan aikana.
Varhaiset vuodet

Janša, syntyjään Ivan Janša, syntyi katolilaiseen työläisperheeseen Grosupljessa, Ljubljanan eteläpuolella. Janeziksi häntä sanottiin jo nuorella iällä. Hänen isänsä oli entinen Slovensko Domobranstvon (SD) tai Slowenische Landeswehrin mies, mutta häntä ei rangaistu toisen maailmansodan jälkeen hänen nuoren ikänsä vuoksi.
Janša valmistui vuonna 1982 Ljubljanan yliopistosta puolustusopintojen alalta ja pääsi Slovenian sosialistisen tasavallan puolustussihteeristön harjoittelijaksi.
Vuonna 1983 Janša kirjoitti Jugoslavian demokraattisten uudistusten myötä ensimmäiset Jugoslavian kansanarmeijaa arvostelevat artikkelit Mladina-lehteen. Niiden seurauksena häneltä estettiin uudelleenvalinta Sosialistisen nuorisoliiton komiteaan ja hänen passinsa takavarikoitiin. Kirjoittajat arvostelivat muun muassa puolustusministeri Branko Mamulaa aseiden myynnistä nälänhädästä kärsivään Etiopiaan.
Toukokuussa 1988 Janša pidätettiin ja tuomittiin sotilasoikeudessa kolmen muun Mladinan journalistin kanssa 18 kuukauden vankeuteen sotilassalaisuuksien paljastamisesta. Niin sanotusta JBTZ-oikeudenkäynnistä (Janša, Borštner, Tasić, Zavrl) tuli mediatapahtuma, joka etäännytti Sloveniaa Jugoslaviasta ja johti mielenosoituksiin syytettyjen puolesta. Muun muassa se että oikeudenkäynnissä käytettiin serbokroaattia eikä sloveniaa herätti närää. Janša vapautettiin kuuden kuukauden vankeuden jälkeen ja hän ryhtyi Demokracija-viikkolehden toimittajaksi.
Poliittinen ura

Vuonna 1989 Janša oli perustamassa erästä ensimmäisistä oppositiopuolueista Slovenian Demokraattista Liittoa (SDZ) ja hänestä tuli sen ensimmäinen varapuheenjohtaja ja myöhemmin puoluehallituksen puheenjohtaja.
Ensimmäisten toukokuussa 1990 pidettyjen vapaiden vaalien jälkeen Janšasta tuli Lojze Peterlen hallituksen puolustusministeri. Hän toimi tehtävässä Slovenian itsenäisyyssodan aikana vuonna 1991. Janša jatkoi puolustusministerinä maaliskuuhun 1994, kunnes pääministeri Janez Drnovšek erotti hänet seurauksena syytöksistä koskien armeijan sekaantumista siviilioikeuslaitoksen asioihin. Riippumaton tutkimus vapautti hänet näistä syytöksistä.
SDZ-puolueen hajoamisen jälkeen vuonna 1992 Janša liittyi Slovenian Sosiaalidemokraattiseen Puolueeseen ja hänet valittiin toukokuussa 1993 sen johtoon edellisen johtajan Jože Pučnikin tuella. Janšan johdolla puolue anoi vuonna 2000 Euroopan kansanpuolueen jäsenyyttä ja sen nimi muutettiin 2003 Slovenian Demokraattiseksi Puolueeksi.
Janša oli uudelleen puolustusministerinä kesäkuusta 2000 marraskuuhun 2000 Andrej Bajukin lyhytaikaisessa oikeistohallituksessa. Hän jatkoi oppositiossa aina lokakuuhun 2004 SDS:n voittamiin vaaleihin saakka.
Myöhemmin esitettiin väitteitä että Janša sopi vuonna 2004 Kroatian pääministeri Ivo Sanaderin kanssa välikohtauksen järjestämisestä maiden rajalla, jonka avulla mustamaalattaisiin Slovenian LDS:n vasemmistohallitusta.
Poliittinen ura > Lahjuskohu vuonna 2008 liittyen Patrian asekauppoihin

Yleisradion tutkivan journalismin MOT-televisio-ohjelma lähetti 1. syyskuuta 2008 ohjelman, jossa suorasukaisesti syytettiin tuolloin Janez Janšaa sekä Slovenian puolustusministeriön virkamiehiä lahjustenotosta, joka liittyy suomalaisen Patria-sotateollisuuskonsernin asekauppoihin Sloveniassa.
Joulukuussa 2011 Ljubljanan käräjäoikeus määräsi Ylen maksamaan Janšalle 15 000 euroa vahingonkorvauksia. Hän oli vaatinut 1,5 miljoonaa. Yle valitti käräjäoikeuden päätöksestä. Ljubljanalaisen korkeamman tuomioistuimen mukaan alempi tuomioistuin ei ottanut huomioon kaikkia asiaan vaikuttavia todisteita. Kunnianloukkaustuomion käsittely siirtyi korkeimmasta oikeudesta uudelleen alempaan oikeuteen. Uudessa käsittelyssä alioikeutta vaadittiin selvittämään ohjelman taustat tarkemmin. Huhtikuussa 2014 syytteet Yleä ja toimittaja Magnus Berglundia vastaan kumottiin ja Janša määrättiin maksamaan heille 15 000 euron korvaukset korkoineen.
Kesäkuussa 2013 slovenialainen oikeusistuin tuomitsi Janšan kahden vuoden ehdottomaan vankeuteen lahjusten ottamisesta Patria-kaupoissa.
Janša tuomittiin kesäkuussa 2013, korkein oikeus vahvisti tuomion, mutta
perustuslaillinen oikeus kumosi tuomiot 23. huhtikuuta 2015 ja palautti jutun käsiteltäväksi uudelleen alusta.
Alempi oikeusaste totesi asian vanhentuneeksi ja Jansa vapautui syytteistä.
Poliittinen ura > Paluu pääministeriksi vuosina 2012 ja 2020

Borut Pahorin hallituksen kaaduttua maassa jouduttiin vuonna 2011 ennenaikaisiin parlamenttivaaleihin, joissa suurimmaksi nousi Zoran Jankovićin Positiivinen Slovenia -puolue. Se ei kuitenkaan pystynyt muodostamaan yksinään hallitusta, ja oikeiston tuella (Uusi Slovenia, DeSUS ja Gregor Virantin lista) Janša palasi pääministeriksi helmikuussa 2012.
Helmikuussa 2013 Janšan hallitus sai epäluottamuslauseen ja hän joutui eroamaan.
Kesän 2018 vaaleissa Janšan SDS-puolue nousi suurimmaksi. Maassa järjestettiin ennenaikaiset vaalit, kun pääministeri Miro Cerar erosi maaliskuussa 2018.
Helmikuussa 2020 presidentti Borut Pahor nimitti Janšan uudeksi pääministeriksi. Janšan johtama Slovenian demokraattinen puolue (SDS) oli päässyt sopimukseen hallituksen kokoamisesta kolmen muun puolueen kanssa. Slovenian edellinen, keskusta-vasemmistolainen vähemmistöhallitus kaatui tammikuussa 2020 pääministeri Marjan Šarecin eroon.
Aiheesta muualla

Kuvia tai muita tiedostoja aiheesta Janez Janša Wikimedia Commonsissa
Jussi Merikanto

Jussi Jalmari Merikanto (s. 16. helmikuuta 1979 Helsinki) on suomalainen oopperalaulaja, äänialaltaan bassobaritoni. Hän on opiskellut  Sibelius-Akatemian laulumusiikin osastolla Päivi Nisulan ja Petteri Salomaan johdolla ja vuonna 2007 Roland Hermannin oppilaana Karlsruhessa.  Merikanto soittaa myös viola da gambaa ja on laulanut  Cantores Minores -poikakuorossa ja Savonlinnan Oopperajuhlakuorossa.
Merikanto on laulanut solistina Kuopion oopperassa, Turun oopperassa  sekä kesällä 2006 oopperassa Lakeuksien lukko Ilmajoen Musiikkijuhlilla.
Merikanto tuli toiseksi Taidekeskus Salmelan järjestämässä kolmannessa Merikanto-laulukilpailussa 2009.
Merikanto nimettiin vuoden 2011 alusta Nurmeksen Joulumusiikin taiteelliseksi johtajaksi .
Jevhen Buslovytš

| Mitalit> Miesten vapaapaini.Maa:   Ukraina. Olympialaiset  | Mitalit> Miesten vapaapaini.Maa:   Ukraina. Olympialaiset  | Mitalit> Miesten vapaapaini.Maa:   Ukraina. Olympialaiset  | Miesten vapaapaini> Maa:   Ukraina. |
| --- | --- | --- | --- |
|  Hopeaa | Sydney 2000 | 58 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Bratislava 1998 | 58 kg |  |
|  Pronssia | Budapest 2000 | 58 kg |  |
Jevhen Leonidovytš Buslovytš (ukr. Євген Леонідович Буслович, 26. tammikuuta 1972 Kiova, Ukrainan SNT, Neuvostoliitto – 15. lokakuuta 2007 Kalynivka) oli ukrainalainen vapaapainija ja olympiamitalisti.
Pääasiassa 58 kilogramman painoluokassa kilpaillut Buslovytš saavutti olympiahopeaa Sydneyssä 2000 ja EM-pronssia Bratislavassa 1998 sekä Budapestissä 2000. MM-kilpailuissa hän sijoittui parhaimmillaan kuudenneksi vuonna 1998. Buslovytš kuoli vain 35-vuotiaana linja-auton töytäistyä häntä Kalynivkassa Kiovan ulkopuolella.
Jeff Stelling

Jeff Stelling (2021)
Robert Jeffrey ”Jeff” Stelling (s. 18. maaliskuuta 1955 Hartlepool, Englanti) on brittiläinen urheilutoimittaja ja televisiojuontaja.
Stelling on vuodesta 1994 lähtien toiminut suositun Soccer Saturday -jalkapallo-ohjelman juontajana Sky Sportsin kanavilla. Vuosina 2009–2011 hän juonsi myös Countdown-visailuohjelmaa.
Stellingillä on äänirooli EA Sportsin FIFA 14- ja FIFA 15 -videopeleissä.
Muuta

Stelling on intohimoinen kotikaupunkinsa jalkapalloseuran Hartlepool Unitedin kannattaja.
Jevhen Kasjanenko

| Jevhen Kasjanenko> Євген Касяненко |
| --- | --- |
 Jevhen Kasjanenko
Henkilötiedot
Syntynyt: 1889 Ivankiv, Kiovan kuvernementti
Kuollut: 31. joulukuuta 1937 Harkova, Ukrainan SNT, Neuvostoliitto
Ammatti:  poliittinen johtaja, toimittaja
Jevhen Kasjanenko, ukr. Євген Касяненко, (1889 Ivankiv, Kiovan kuvernementti – 31. joulukuuta 1937 Harkova, Ukrainan SNT, Neuvostoliitto) oli ukrainalainen poliittinen johtaja ja toimittaja.
Kasjanenko oli Ukrainan itsenäisyyssodan (1917–1920) aikana keskusneuvoston jäsen (1917–1918) valittuna Ukrainan sosialidemokraattisesta työväenpuolueesta. Hän kuului Jevhen Neronovytšin johtamaan vasemmistosiipeen mutta siirtyi bolševikkeihin ja liittyi Ukrainan kommunistiseen puolueeseen. Hän toimitti useita julkaisuja, kuten puolivirallista hallituksen julkaisua Visti VUTsVK. Stalinin vainojen ja puolueen puhdistusten aikana 1930-luvulla hänet pidätettiin heinäkuussa 1937 ja teloitettiin myöhemmin samana vuonna.
Juniperus bermudiana

| Juniperus bermudiana |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Pinales
Heimo::  Sypressikasvit Cupressaceae
Suku::  Katajat Juniperus
Laji::  bermudiana
Kaksiosainen nimi
 Juniperus bermudiana  L. 
Katso myös
   Juniperus bermudiana Wikispeciesissä   Juniperus bermudiana Commonsissa 
Infobox OKNimi-testi OKIUCN-testi OK: 
Juniperus bermudiana on Bermudalla kotoperäinen puuksi kasvava katajalaji. Se oli lähellä sukupuuttoa, kun 1940-luvulla sen kasvupaikoille levisi Yhdysvalloista hyönteislajeja, jotka tuhosivat puita nopeasti.
Aikoinaan Juniperus bermudiana oli Bermudan saarten vallitseva puulaji. Suojaisissa, rehevissä laaksoissa se kasvoi yli 15 metriä korkeiksi puiksi, joiden halkaisija oli yli 60 cm. Tuulisilla tai niukkaravinteisilla alueilla ja kukkulanrinteillä se jäi huomattavasti pienemmäksi, yleensä pelkäksi pensaaksi.
Metsiä hakattiin säälimättä jo 1600-luvulta alkaen. Puuta käytettiin rakentamiseen, polttopuiksi ja laivanrakennukseen.
Aiheesta muualla

IUCN Red List: Juniperus bermudiana (englanniksi)
Encyclopedia of Life (EOL): Juniperus bermudiana (englanniksi)
Jevhen Hutsol

| Jevhen Hutsol> Євген Гуцол |
| --- | --- |

Henkilötiedot
Syntynyt: 13. toukokuuta 1990 (ikä 34)
Yleisurheilija
Laji:  400 m
Seura:  Volinska
Ennätykset:  46.47 (Kirovohrad 2014)
 Tietolaatikko päivitetty 8. maaliskuuta 2015 
Jevhen Hutsol (ukr. Євген Гуцол; s. 13. toukokuuta 1990) on ukrainalainen pikajuoksija ja keskimatkojen juoksija. Hänen päämatkojaan ovat olleet 400 metriä, jolla hänen ennätyksensä on vuonna 2017 Erzurumissa juostu 45,89, ja 800 metriä, jonka hän on juossut aikaan 1.46,56 vuonna 2018. Hutsol edustaa Volinska-seuraa.
Hutsol on osallistunut yksiin ulkoradan MM-kilpailuihin, vuonna 2013 Moskovassa, jossa hän kilpaili vain pitkässä viestissä. Sisäratojen MM-kilpailuissa hän sijoittui viestissä kuudenneksi 2014. EM-kilpailuissa Hutsol on kilpaillut neljästi, vuosina 2012, 2014, 2016 ja 2018. Parhaimmillaan hän on ollut 4 × 400 metrin viestissä kuudes 2016 ja 800 metrillä välierissä 2018. Vuonna 2015 Hutsol selviytyi finaaliin 400 metrillä sisäratojen EM-kilpailuissa ollen sen viides. EM-hallikilpailuissa 2017 hän oli viestissä niin ikään viides.
Käännös suomeksi
Itä–Länsi-ottelu 2010

Vuoden 2010 Itä-Länsi-ottelun mainos.
Vuoden 2010 Itä–Länsi-ottelu oli järjestyksessään miesten 76. pesäpallon vuotuinen arvo-ottelu, joka palasi pitkän tauon jälkeen Helsinkiin, jossa ottelu pelattiin Finnair Stadiumilla 2.–4. heinäkuuta. Paremmuus ratkottiin viidessä sarjassa: miehet, naiset, A-pojat, B-pojat ja B-tytöt. Itä voitti kaikki ottelut B-tyttöjen peliä lukuun ottamatta. Itä-länteen tehtiin täksi vuodeksi raju sääntömuutos Finnair Stadiumin ahtauden takia. Kentän sivuille sijoitettiin portit, joiden välistä lyöty läpilyönti tiesi automaattisesti kunnaria.
Joukkueet > Miehet

Molempiin joukkueisiin valittiin yksi pelaaja yleisöäänestyksen perusteella. Varsinaisina valitsijoina toimivat Idällä Pasi Varonen ja Lännellä Veijo Turpela.
Idän pelinjohtajiksi valittiin viime vuoden mestarijoukkueen Sotkamon Jymyn Mikko Kuosmanen ja Sami Mähönen. Lännen pelinjohtajina puolestaan toimivat Vimpelin Vedon Risto Ojanperä ja Jussi Haapakoski.
* Valittiin yleisöäänestyksen perusteella
Joukkueet > Naiset

Idän naisten joukkueen valitsi Paula Rautiainen ja lännen joukkueen Hanna Tuomaala. Lisäksi yleisö valisi molempiin joukkueisiin yhden pelaajan miesten joukkueiden tapaan.
Pelinjohtajiksi valittiin idälle Jyväskylän Kirittärien Jussi Viljanen ja lännelle Porin Pesäkarhujen Sami-Petteri Kivimäki.
* Valittiin yleisöäänestyksen perusteella
Jevhen Hutsalo

| Jevhen Hutsalo> Євген Гуцало.Henkilötiedot |
| --- | --- |
Syntynyt: 14. tammikuuta 1937 Staryi Žyvotiv (nyk. Novožyvotiv), Illintsin piiri, Vinnytsjan alue, Ukrainan SNT, Neuvostoliitto
Kuollut: 4. heinäkuuta 1995 (58 vuotta) Kiova, Ukraina
Ammatti:  kirjailija
Kirjailija
Tuotannon kieli: ukraina
Aiheesta muualla
Löydä lisää kirjailijoitaKirjallisuuden teemasivulta
Jevhen Hutsalo, ukr. Євген Гуцало, (14. tammikuuta 1937 Staryi Žyvotiv (nyk. Novožyvotiv), Illintsin piiri, Vinnytsjan alue, Ukrainan SNT, Neuvostoliitto – 4. heinäkuuta 1995 Kiova, Ukraina) oli 1960-luvulla aloittanut merkittävä neuvostoajan ukrainalainen kirjailija.
Hutsalo valmistui Nižynin Pedagogisesta instituutista 1959. Hän julkaisi ensimmäiset tekstinsä 1960 ja kirjoitti sen jälkeen yli 25 pienoisromaani- ja novellikokoelmaa, myös lapsille. 1960-luvulla häntä pidettiin 60-lukulaisena. Ryhmä oli toisen maailmansodan jälkeinen liberaali kirjailija- ja kulttuuriaktivistisukupolvi, joka ei hyväksynyt stalinismia. Myöhemmin hän takasi turvallisuutensa siirtymällä virallisen linjan kannattajaksi.
Hutsalo käyttää teoksissaan lyyrisiä luontokuvia, psykologisia muotokuvia ja runsaasti maaseudun kansankieltä. Lyhytproosan lisäksi hän kirjoitti kolme romaania ja kolme runokokoelmaa.
Venäläisen sotamarsalkan Mihail Kutuzovin mukaan nimetty katu Kiovassa nimettiin vuonna 2016 uudelleen Hutsalon mukaan.
Juan Antonio Pizzi

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Juan Antonio Pizzi Torroja
Syntymäaika: 7. kesäkuuta 1968 (ikä 56)
Syntymäpaikka: Santa Fe, Argentiina
Pelipaikka: hyökkääjä
Pituus: 185 senttimetriä
Seura
Seura: Saudi-Arabian maajoukkue
Tehtävä: päävalmentaja
Junioriseurat
: Rosario Central
Seurat
| Vuodet | Seura | O | (M) |
| 1987–1990 | Rosario Central | 57 | (27) |
| 1990–1991 | Deportivo Toluca | 30 | (12) |
| 1991–1993 | Tenerife | 68 | (30) |
| 1993–1994 | Valencia | 19 | (4) |
| 1994–1996 | Tenerife | 73 | (46) |
| 1996–1998 | Barcelona | 48 | (11) |
| 1998–1999 | River Plate | 17 | (6) |
| 1999–2000 | Rosario Central | 28 | (19) |
| 2000 | Porto | 11 | (3) |
| 2001 | Rosario Central | 28 | (11) |
| 2002 | Villarreal | 13 | (1) |
| Yhteensä | Yhteensä | 364 | (160) |
Maajoukkue
| 1994–1998 | Espanja | 22 | (8) |
Valmennusura
2005: Colón
2006: Universidad San Martín
2009–2010: Santiago Morning
2010–2011: Universidad Católica
2011–2012: Rosario Central
2012–2013: San Lorenzo
2013–2014: Valencia
2015–2016: León
2016–2017: Chilen maajoukkue
2017–2019: Saudi-Arabian maajoukkue
 Seurajoukkueuran tilastot kattavat vain kansalliset sarjat.
Juan Antonio Pizzi Torroja (s. 7. kesäkuuta 1968 Santa Fe, Santa Fe, Argentiina) on argentiinalais-espanjalainen jalkapallovalmentaja ja entinen pelaaja. Pizzi oli pelipaikaltaan hyökkääjä ja hänet tunnettiin hyvänä maalintekijänä. Marraskuusta 2017 lähtien hän on toiminut Saudi-Arabian maajoukkueen päävalmentajana.
Ura

Pizzi pelasi seuratasolla Argentiinassa, Meksikossa, Espanjassa ja Portugalissa. Parhaiten hänet muistetaan Espanjasta Tenerifestä ja Barcelonasta. Pizzi voitti 31 maalillaan Primera Divisiónin maalikuninkuuden Tenerifen riveissä vuonna 1996. Barcelonan riveissä hän voitti muun muassa Cup-voittajien cupin vuonna 1997 ja Espanjan-mestaruuden vuonna 1998.
Espanjan maajoukkueessa Pizzi pelasi vuosina 1994–1998 22 ottelua ja teki niissä kahdeksan maalia. Hän edusti Espanjaa 1996 EM-kilpailuissa ja 1998 MM-kilpailuissa.
Peliuransa jälkeen Pizzi on työskennellyt valmentajana. Hän on valmentanut Argentiinassa, Perussa, Chilessä ja Espanjassa.
Helmikuussa 2016 Pizzistä tuli Chilen maajoukkueen päävalmentaja.  Pizzi luotsasi Chilen toiseen perättäiseen Copa Américan mestaruuteen debyyttivuonnaan. Finaalissa Chile kukisti Pizzin kotimaan Argentiinan rangaistuspotkukilpailussa.
Pizzin johdolla Chile pelasi erinomaisesti FIFA Confederations Cupissa 2017, jonka loppuottelussa joukkue taipui Saksalle 1–0. MM2018-karsinnoissa Chilellä oli vaikeampaa ja lopulta joukkue hävisi viimeisellä karsintakierroksella Brasilialle 3–0 ja karsiutui lopputurnauksesta. Pizzi erosi ottelun jälkeen tehtävästään.
Marraskuun lopussa 2017 Pizzistä tuli Saudi-Arabian maajoukkueen päävalmentaja. Saudi-Arabia pelasi vuoden 2018 MM-kisat Pizzin komennossa, ja voitti yhden kolmesta ottelustaan.
Meriitit > Pelaajana

Espanjan mestaruus: 1998
Copa del Rey (2): 1997, 1998
UEFA Cup-voittajien Cup: 1997
UEFA Super Cup: 1997
Portugalin cup: 2001
Meriitit > Valmentajana

Chilen mestaruus: 2010
Copa América: 2016
FIFA Confederations Cup
Hopeaa: 2017
Jokaisen oma ympäristö -kulttuuriympäristökampanja 2010

JOY-kampanjan tunnus
JOY Jokaisen Oma Ympäristö - Kulttuuriympäristökampanja 2010 on kansalaisjärjestöjen yhteinen kampanja kulttuuriympäristön, maiseman, arkeologisen ja muun kulttuuriperinnön arvostuksen ja hoidon parantamiseksi. JOY-kampanjan suojelijana toimii Jorma Ollila. JOY-kampanjaa koordinoi Suomen Kotiseutuliitto.
Kampanjan tavoitteet

Kampanjan tavoitteena on nostaa kulttuuriympäristön arvostusta, parantaa kulttuuriympäristöä vaalivien järjestöjen, viranomaisten, yritysten ja muiden tahojen yhteistyötä sekä muodostaa toimijoiden välille toiminta- ja yhteistyöverkosto, jossa on mukana satojatuhansia ihmisiä.
Kampanjassa on mukana satoja paikallisia ja valtakunnallisia järjestöjä ja muita toimijoita.